google/wiki40b huggingface dataset:
Riksvei 827

Historie

Veien mellom Sommarset og Drag ble bygd mellom 1935 og 1939. Fergeforbindelsen Drag-Kjøpsvik-Skarberget ble satt i drift 2. desember 1968. Anløpet på Skarberget ble nedlagt da veien mellom Kjøpsvik og Sætran ble åpnet i 1992. Veien ga Kjøpsvik fergefri veiforbindelse til Narvik.
Som følge av en brann i Brattlitunnelen den 17. januar 2013 ble deler av veien stengt frem til 22. februar samme år på grunn av et omfattende opprydningsarbeid. I en periode under stengningen ble et alternativt trekantsamband opprettet for en periode med fergeanløp av Skarberget.
Det er planer på fast forbindelse over Tysfjorden. Et av forslagene er en 13 km lang undersjøisk tunnel nær dagens fergesamband. Det realiseres sannsynligvis ikke før 2030. Se også Tysfjorden#Fergefri E6.
Madhubani (distrikt)

Demografi

Ved folketellingen i 2011 var det 4 476 044 innbyggere i distriktet, mot 3 575 281 i 2001. Den urbane befolkningen utgjør 3,68 % av befolkningen.
Barn i alderen 0 til 6 år utgjorde 17,41 % i 2011 mot 20,31 % i 2001. Antallet jenter i den alderen per tusen gutter er 931 i 2011 mot 939 i 2001.
Smiley

Randtegninger ved overgangen fra epistler til brev (historikk)

Smiley oppsto som randtegninger i brev tidlig på 1600-tallet. Ved overgangen fra høytidelige og moralske epistler, (som skjedde gjennom større mobilitet og skrivekunstens allmenne utbredelse), ble det vanligere å skrive små beskjeder og brev som ble sendt til familie og venner. En egen genre her var Amerikabrevene, men de inneholdt gjerne temmelig trivielle iakttakelser, og i beste fall rent humoristiske meddelelser. Enkelte forsynte brevene med ledsagende randtegninger i form av en sirkel med smilemunn eller vice versa; en sur munn dersom det var uflaks, vanskeligheter eller ulykker som ble meddelt.

Hippietid

Designet til det kjente, buttonformede emblemet ble skapt ved et amerikansk universitet i 1963. Det opprinnelige smileymerket viste kun smilefjeset, men det ble snart plassert en mengde forskjellige ansiktsuttrykk innenfor rammene av den samme, trill runde sirkelen.
Med hippiebevegelsen ble smileys- og blomsterklistermerker (enten en stor, gul sirkel med hvite kronblader eller Solsikker) svært populære. Ofte kunne også de to uttrykkene bli kombinert slik at smileyfiguren utgjorde kjernen i blomsterkurven.

Forholdet til broder emotikon

En spesiell grafisk form for smileys, emotikon eller «følelsesmerker», ble skapt av amerikanske typografer på 1860-tallet; f.eks. ;-), :, ) eller (, -) som viser enkle ansiktsuttrykk uten sirkel og liggende på siden med tegn som skal forestille øyne, nese og munn. Ettersom slike var relatert til trykktyper eller skrifttegn fikk de ingen stor utbredelse. Det skjedde først gjennom lanseringen av e-post at emotikonet fikk ny aktualitet. Det mest brukte var smilefjeset plassert i en personlig hilsen. Enkelte dataprogrammer og mobiltelefoner har også automatisk overføring av skrevne emotikon til smileys.
Tilsvarende følelsesuttrykk er også blitt standard i SMS-meldinger, lagt inn som faste ikon i tegnmenyen.
Hollywood Bowl

Hollywood Bowl er et moderne amfiteater i Hollywood i Los Angeles som primært brukes til konserter. Det har en publikumskapasitet på 17 376.
Hollywood Bowl ble offisielt åpnet 11. juli 1922, på samme sted som det naturlige amfiteateret Daisy Dell hadde vært.
Amfiteateret er kjent for den spesielle scenekonstruksjonen, med sine konsentriske buer som ble bygget i 1929. Scenen er plassert slik at man kan se både Hollywood-åsene og Hollywoodskiltet i bakgrunnen. Hollywood Bowl eies av Los Angeles County og huser Hollywood Bowl Orkester og, på sommeren, Los Angeles Filharmoniske Orkester, i tillegg til hundrevis av andre konserter hvert år.
Hollywood Bowl ligger på 2301 North Highland Avenue, nord for Hollywood Boulevard.
Bayamon Central University

Bayamon Central University (sp Universidad Central de Bayamon), er et uavhengig, pavelig universitet i byen Bayamon på Puerto Rico. Det ble grunnlagt i 1970 av dominikanerordenen og hadde i 2006 i alt 2 913 studenter og 218 vitenskapelig ansatte.
Det betales US$ 4 440 i skolepenger, og studiene strekker seg til Mastergradsnivå. Rektor er professor Nilda Nadal (2007).
Smøyg

Smøyg er en gammel broderiteknikk som går ut på å veve broderitråden opp og ned gjennom stoffet slik at det dannes et geometrisk mønster. Smøyg er en av teknikkene som kan anvendes til utsmykning av krager og mansjetter på hvite bunadsskjorter i Telemark, nærmere bestemt til bunader fra Øst-Telemark. Teknikken er i Europa kjent fra middelalderens tekstiler, og kan også sees på flere portrettegninger og -malerier utført av renessansekunstneren Hans Holbein den yngre ved hoffet til kong Henrik VIII av England. Smøyg broderes i regelen med tråd som avviker i farge fra stoffets bunnfarge.
Østensjø skole

Verneverdig veggmaleri

Skolens første overlærer Johan Evje var svært kunstinteressert. Man mener at det var overlærer Evje som sørget for at den unge, begavede kunstneren Bjarne Ness fikk i oppdrag å utsmykke fondveggen i skolens første gymsal. Det verneverdige veggmaleriet bærer tittelen Seierherren vender tilbake.

Historie

Skolen ble tatt i bruk høsten 1917, men ble ikke offisielt åpnet før mars 1918.
Da undervisningen kunne starte opp i 1917 ble 120 elever overført til Østensjø skole fra Abildsø skole, mens 154 elever ble overført fra Bryn skole. Til sammen hadde den nye skolen 350 elever, fordelt på 13 klasser. 
Østensjø skole bestod opprinnelig av kun ett bygg, en hvitmalt skolebygning som fremdeles (per 2018) er en del av skoleanlegget. Denne bygningen hadde tolv klasserom og et skolekjøkken. Etter få år ble det klart at skolebygningen ikke var stor nok til å romme alle elevene som sognet til skolen. Det ble besluttet å bygge utvide bygningsmassen, og i 1925 var skolens andre bygg klart til bruk. Nybygget ble lenge kalt "den nye skolen", i motsetningen til bygget fra 1917 som i mange år ble hetende "den gamle skolen". Nybygget var utstyrt med klokketårn og inneholdt en stor gymsal. Karakteristisk for tiden ble det ikke bygget noen dusjfasiliteter for elevene. Den unge kunstneren Bjarne Ness ble engasjert til å utsmykke gymsalens fondvegg, og ble ferdig med dette arbeidet få måneder før han døde av tuberkulose i Paris i 1927. Skolen fikk ny gymsal høsten 2012, og i 2020 skal nybygget Bygg Nord stå klar med nok en ny gymsal.
På grunn av de ekstra store barnekullene rett etter krigen, ble det bygget en paviljong som etter planen skulle rives igjen. Den gulmalte paviljongen ble tatt i bruk etter sommerferien i 1953. Per 2018 er den fortsatt i bruk i undervisningsøyemed.
I 1980 ble det første ettermiddagstilbudet for skolebarna etablert ved Østensjø skole. Tilbudet ble de første årene kalt «Fritidshjemmet», senere ble denne kommunale ordningen omdøpt til «Skolefritidsordningen (SFO)», og per 2018 kalles tilbudet «AKS». Som SFO hadde  hatt navn som «Smørblomsten», «Blåklokke» og «Marihøne». I forbindelse med Seksårsreformen (Reform 97) holdt førskolegruppen «T-6» en periode til i det gamle tannlegekontoret på skolen.
Parascela

Utseende

Små (gjerne 3 - 4 millimeter), litt avlange, blanke, gjerne svarte bladbiller. Antennene er tynne, noe over halvparten så lange som kroppen. Pronotum er rundet, tett og kraftig punktert. Dekkvingene er tett kledt med lange, lyse, oppstående hår.

Levevis

Både larvene og de voksne (imago) er planteetere.

Utbredelse

Slekten er utbredt i Sørøst-Asia.
Société des Mines de l'Aïr

Société des Mines de l'Aïr (SOMAÏR) er et nigersk gruveselskap, som utvinner uran fra forekomster nord i landet. Det er det ene av de to store urangruveselskapene i Niger. SOMAÏR er eid av det franske selskapet Areva NC med 63,4% og den nigerske stat med 36,6%. Selskapets hovedkvarter ligger i Niamey.
SOMAÏR ble grunnlagt i 1968 og i 1971 startet det utvinning av uranholdig malm i dagbrudd utenfor byen Arlit i regionen Agadez. Selskapet har foredlingsfabrikk samme sted. Årlig kapasitet er på 2 300 tonn uran. Reservene SOMAÏR har rett til å utvinne var ifølge selskapets franske eier på 23 171 tonn i 2009.
Utvinning av uran er i inntekter den viktigste industrien i Niger.
Den gresk-ortodokse patriark av Jerusalem

Den gresk-ortodokse patriark av Jerusalem og hele Palestina, kortform Patriarken av Jerusalem, er en ortodoks patriark og overhodet for den ortodokse kirke i Jerusalem. Hans fulle tittel lyder patriarken av den hellige by Jerusalem og hele Palestina, av Syria, områdene på den andre siden av Jordan, Kana i Galilea og Det hellige Sion. Siden 2005 har patriark Theofilos III ledet kirken etter at hans forgjenger, Ireneos I, ble avsatt. Den formelle tiltaleformen er «patriarken av den hellige byen Jerusalem og hele det hellige land, Syria, bortenfor elven Jordan, Kana av Galilea og hellige Sion». Han er den religiøse leder av omtrentlig 130 000 øst-ortodokse kristne i det hellige land, mange av dem palestinere.
Ved siden av den gresk-ortodokse kirke brukes tittelen patriark av Jerusalem også i den armensk-apostoliske, den latinsk-katolske og den melkittisk-katolske kirke. Den gresk-ortodokse patriarken er imidlertid den eneste av disse som kan vise til en ubrutt linje med biskoper fra urkirken og frem til i dag.
Patriarken har i de siste århundrene alltid vært greker, mens de troende stort sett er arabisktalende (og de senere år også russisktalende i Israel), noe som har gitt grunn til konflikter. Patriarken og biskopene rekrutteres fra Den allhellige gravs broderskap som er et munkefellesskap som har til oppgave å vokte over de hellige stedene  og som teller noe over hundre personer. Munkene rekrutteres stort sett fra Hellas. Patriarken styrer kirken sammen med synoden, som består av biskoper og et par arkimandritter.
I henhold til gammel kirkelig lovgivning måtte valget av en ny patriark godkjennes av landets hersker. Det innebærer i dag at valget må anerkjennes av den israelske regjeringen, kongen av Jordan og de palestinske selvstyremyndighetene. Denne anerkjennelsen er vanligvis en ren formalitet.
15. juli

Navnedag

Oddmund, Oddrun.
Arnafjord

Arnafjord er et kirkesokn i Indre Sogn prosti som omfatter området omkring Arnafjorden vest i Vik kommune, en grunnkrets i soknet og ei bygd på vestsida av fjorden. Bygda huser kirka i soknet, Arnafjord kirke, og har vært kirkested sia 1645. I soknet bor i alt 133 personer (2019).

Grunnkretser

Innerst i fjorden deler Arnafjorden seg i to fjordarmer, Framfjorden i øst og Indrefjorden i vest. Kirkesoknet er delt inn i to grunnkretser, Framfjord og Arnafjord, som omfatter hver sin fjordarm og omliggende områder. Grensa mellom kretsene går midt i Arnafjorden og skjærer inn i Vabergane mellom de to armene.
Folketallsutvikling i de to grunnkretsene de siste tjue åra:

Arnafjord

Grunnkretsen Arnafjord omfatter landet vest for fjorden og omkring den vestlige fjordarmen, Indrefjorden. Folketallet i kretsen er 76 (2019). Her ligger bygda Arnafjord med grenda Nese. Inntil 1967 var Nese egen skolekrets, og til Nese kom også elever fra garder vest for den ytre delen av fjorden. Vegen endte i bygda Arnafjord, og elever fra de ytre gardene måtte ta sjøvegen inn til skolen på Nese. Bygget til Nese skule står ennå, men er i dag i privat eie.
Fra Nese følger fylkesveg 92 fjorden inn til Vikøyri og sørger for vegsamband til størstedelen av soknet. Garder nord for Nese, blant dem Otterskreda, er uten veg.
Natt til 2. desember 1811 var Nese åsted for et jordskred der 45 av de i alt 61 innbyggerne omkom. Blant dem var nesten hele den voksne generasjonen – de overlevende var i hovedsak større barn og ungdommer. Et minnesmerke med 45 steiner fra raset er satt opp til minne om ulykka. 
Det er lagt til rette for turvandring på gammal stølsveg fra Nese, opp i fjellet til Vatnane og ned att til Tenne helt innerst i Indrefjorden.

Framfjord

Grunnkretsen Framfjord omfatter landet øst for fjorden og omkring den østlige fjordarmen, Framfjorden. Folketallet i kretsen er 57 (2019). Her ligger grenda Flese og Valsvik skule, som dekker hele soknet. I tillegg fins barnehage og en liten dagligvarebutikk.
I høgda over Framfjorden, om lag 500 meter over havet, ligger det som skal være en av de eldste gardene i Arnafjord, Bungane (etternavnsform: Bungum, ei eldre dativsform). Det bor ingen der lenger.
Jacob Letterstedt-medaljen

Jacob Letterstedt-medaljen (Letterstedts nordiska förtjänstmedalj) er en svensk utmerkelse som har blitt delt ut siden 1981 til en person som har gjort en innsats for å fremme det nordiske samarbeidet.
Brechmoidion

Utseende

Middelsstore, slanke, blanke, mørkbrunlige trebukker med gule tegninger på dekkvingene. Antennene er tynne og noe lengre enn kroppen. Oversiden er spredt kledt med fine, korte hår. Pronotum er mye lengre enn bredt, sylindrisk. Dekkvingene er jevnbrede og ender i en skarp tann. Beina er middels lange og nokså slanke.

Utbredelse

Artene er utbredt i det nordlige Sør-Amerika (Venezuela, Colombia og Ecuador).
George Spencer, 2. jarl Spencer

Bakgrunn og utdannelse

Spencer ble født i Wimbledon Park i London, sønnen til John Spencer, 1. jarl Spencer og hans kone Margaret Georgiana, datter av Stephen Poyntz. Han ble døpt der 16. oktober 1758. Hans faddere var kong Georg II, jarlen av Cowper (hans bestemors andre mann) og hans grandtante Dowager Viscountess Bateman. Hans søster Georgiana, hertuginne Devonshire gift med hertugen av Devonshire som ble en kjent Whig vertinne. Han ble utdannet ved Harrow School fra 1770 til 1775 og han vant skolens Silver Arrow (en bueskytingspremie) i 1771. Han deretter gikk på Trinity College, Cambridge fra 1776 til 1778 og ble uteksaminert Master of Arts. Han tiltrådte som jarl da faren døde i 1783.

Politisk karriere

Lord Spencer var Whig Member of Parliament for Northampton fra 1780 til 1782 og Whig MP for Surrey fra 1782 til 1783. Han ble tatt i ed som medlem av Privy Council i 1794 og tjenestegjorde under William Pitt den yngre som Lord Privy Seal i 1794 og som First Lord of the Admiralty fra 1794 til 1801. Han var senere Home Secretary fra 1806 til 1807 under Lord Grenville i Ministry of All the Talents.

Andre offentlige stillinger

Lord Spencer var også High Steward av St Albans fra 1783 til 1807, borgermester av St Albans i 1790, president av Royal Institution fra 1813 til 1825 og commissioner av Public Records i 1831. Han ble fellow av Royal Society i 1790 og var også fellow av Society of Antiquaries of London. I 1799 ble han ble gjort til ridder av Hosebåndsordenen. Han var også medlem av Det kongelige råd.

Boksamling

Lord Spencer var bemerket for hans interesse for litteratur og spesielt i tidlige eksempler at boktrykking. Hans samling på 40 000 bøker ble lagt ut for salg i 1892 og ble kjøpt av Mrs Rylands for John Rylands Library.
Jungelboken 2

Handling

Mowgli har flyttet til menneskelandsbyen og bor nå hos den vakre jenta Shanti, og hennes familie. 
Ute i skogen begynner Baloo å savne sin kompis, og forsøker derfor å snike seg inn til byen uten å bli oppdaget av Baghera og Oberst Hathis elefantpatrulje. En kveld smyger tigeren Shere Khan seg inn til byen. Samtidig dukker også Baloo opp og treffer Mowgli, og sammen reiser de avgårde fra landsbyen. Shanti og lillebroren Ranjan tar opp jakten og forsøker å finne Mowgli. De har det moro sammen i skogen, og samtidig lusker Shere Khan rundt i skogen på jakt etter å hevne seg på Mowgli.
Etter en stund begynner Mowgli å savne Shanti og hennes familie, så han begynner å lete etter dem. Når de finner hverandre, blir Shanti og Baloo uvenner, og Mowgli beveger seg avgårde, lengre inn i skogen. Da må Shanti og Balo redde Mowgli, og sørge for at han ikke havner i klørne på Shere Kahn.
Anne Brandfjeld

Livsløp

Anne-Marie ble født i Vardal ved Gjøvik og lært opp av av kloke folk fra hjemtraktene og Vis-Knut fra Gausdal. Senere fikk hun også lære av Beret Kampen i Christiania. I 1841 kom hun til Christianias forstad Oslo i Aker Prestegjeld (dagens Gamlebyen i Oslo) som pike (hushjelp) hos gullsmed og juveler Hermann Øiset. Hun fikk to uegtefødte sønner med denne sin husherre som forøvrig ikke hadde barn i sine to ekteskap. I 1849 giftet Anne-Marie seg med gråsteinsmurer Christen Evensen. De nygiftet bosatte seg på husmannsplassen Ekeberglien under Ekeberg gård i Aker kommune. Bruket lå ved Brannfjell – derav navnet "Anne Brannfjell" på folkemunne. Anne og Christen fikk en sønn og to døtre. Rundt 1870 flyttet de ned i Ekebergskrenten rett utenfor bygrensen av 1859. Først finner vi henne i huset som i dag bærer adressen Ryenbergveien 5, noe senere er hun flyttet til Gravergata, eldre navn på vestre del av dagens Konows gate, også dette nederst i Ekebergskrenten. Her bodde og virket hun de siste tiårene av sitt liv.

Anne Brannfjelds vei

Anne Brandfjeld har fått en vei på Ekeberg oppkalt etter seg.
Delaware County (Iowa)

Navn

Fylket er enten oppkalt etter delstaten Delaware eller fylket Delaware i New York.
Fylkesvei 4416

Fylkesvei 4416 går mellom Rage og Oltesvik i Gjesdal kommune. Veien er 2,9 km lang.
Frem til 2019 hadde veien betegnelsen fylkesvei 285.
Permakultur

Permakultur er en bevegelse med opphav i Østerrike og Australia. Bevegelsen jobber for å fremme mer  bærekraftige og langsiktige menneskelige bosetninger.
Den første dokumenterte praksisen av systematisk permakultur stammer fra Østerrike hvor Sepp Holzer på 1960-tallet utviklet noe han kalte 'Holzer permakultur'. Australierne Bill Mollison og David Holmgren startet på 1970-tallet mer vitenskapelig utvikling av permakultur og regnes derfor ofte som det vitenskapelige opphavet til permakultur.
Ordet permakultur stammer fra de to engelske ordene permanent agriculture og permanent culture.
Martín Zalva

Martín Zalva eller Salva (født 1337 i Pamplona, død 27. oktober 1403 i Salon-de-Provence) var en av Den katolske kirkes kardinaler. 
Han ble kreert til kardinal (pseudokardinal) den 21. juli 1390 av motpaven Klemens VII.
Sitte i hocke

Sitte i hocke (nå oftest skrevet og sagt som «hockey» ) er et uttrykk brukt om å sitte sammenkrøket, med bøyde knær og foroverbøyd overkropp. Uttrykket brukes ofte i skisport, særlig alpint. Uttrykket har ingenting med idretten hockey å gjøre, men kommer av tysk hocke – å sitte på huk.
Lehann Fourie

Karriere

Fourie deltok på 110 meter hekk ved Juniorafrikamesterskapet i friidrett 2005 i Radès i Tunisia, der han fikk bronse bak Ruan de Vries og Séléké Samaké. Året etter deltok han ved Junior-VM i friidrett 2006 i Beijing, men der gikk han ikke videre fra innledningsheatet. Han kom på femteplass i sitt heat, med tide 14,25. I 2009 fikk han sølv på 110 meter hekk ved Universiaden 2009, bak kinesiske Yin Jing, men ved VM i friidrett 2009 ble han igjen slått ut i innledningsheatet. 
Ved Afrikamesterskapet i friidrett 2010 brøt han på 110 meter hekk, men han vant gull på 4 x 100 meter stafett, sammen Hannes Dreyer, Simon Magakwe og Thuso Mpuang. Othman Hadj Lazib vant gullet på 110 meter hekk. 
Han deltok ved VM i friidrett 2011 i Daegu i Sør-Korea, men tiden 13,86 holdt ikke til plass i semifinalen. Ved VM i friidrett innendørs 2012 kom han til finalen på 60 meter hekk, og endte på syvendeplass med tiden 7,69.
Theia

Orakelgudinne

Ved tittelen Ikhnaie, «den sporende gudinne», hadde Theia en orakelhelligdom i den greske regionen Fthiotis i Thessalia. Hennes søstre var likeledes orakelgudinner, Foibe hadde orakelet i Delfi, Mnemosyne hadde Lebadeia, Dione hadde Dodona, og Themis delte de fire oraklene.
Jean-Pierre Norblin de La Gourdaine

Biografi

Norblin startet sin karriere som maler i Frankrike, og hans tidligste kjente arbeid er fra 1763). Senere ble han influert av Rembrandt og Watteau. Omkring 1769 lærte han i atelieret hos Francesco Casanova, og i perioden 1769–70 ved Académie Royale de Peinture et de Sculpture. I 1770–71 var han elev av Louis-Michel van Loo og Joseph-Marie Vien ved Ecole Royale des Elèves Protégés i Paris. I 1771-72 arbeidet han i Paris, London, Dresden og Spa, og studerte da en tid hos Christian Wilhelm Ernst Dietrich. I 1772 møtte han den polske prins Adam Kazimierz Czartoryski, å slå følge med ham i to år, og ble invitert til Polen. I 1774 arbeidet han for magnatfamilien Czartoryski og ble deres hoffmaler og huslærer for barna.
Blant hans tidligste berømte illustrasjoner er hans Myszeida til et dikt av Ignacy Krasicki. Han arbeidet i Puławy og i Powązki estates as painter and decorator of local Czartoryski's estates. Later he also worked for the Radziwiłł family in Arkadia (Nieborów) and for King Stanisław August Poniatowski. 
I 1790 bosatte Jean-Pierre Norblin seg i Warszawa hvor han etablerte en kunstskole.
Blant Norblins studenter i Polen var Aleksander Orłowski, Michał Płoński og Jan Rustem.
Viktigst for Norblin var nok at han fikk oppleve og illustrere mange viktige historiske begivenheter som inntraff i de senere år av Det Polsk-Litauiske Forbundet. Han laget raske skisser til illustrasjon til konstitusjonen av 3. mai og ble berømt for sine øyevitnebetraktninger til Kościuszko Uprising, hvor han udødeliggjorde mange av de mest storslåtte hendelser i sine malerier: fra Warszawas opprør i april 1794 og hengingen av Targowica-konføderasjonens forrædere på den gamle markedsplassen, gjennom krigen i Racławice til masakeren i Praga.
Etter tilbakekomsten til Frankrike i 1804 fortsatte han å male polske emner, samtidig som han skapte nye bilder knyttet til Napoleonskrigene. Han døde i Paris i 1830.
Ann Hampton Callaway

Biografi

Callaway har signert en platekontrakt med plateselskapet Telarc International og resultatet ble albumet Blues in the Night, som er en hyllest til hennes oppvekst i Chicago-området. Callaways andre album inkluderer At Last, Slow, Holiday Pops!, This Christmas, Signature, Easy Living, To Ella with Love, After Ours, Bring Back Romance og Sibling Revelry. Hun har også vært gjesteartist på over 40 andre album. 
Callaway opptrådte for daværende president Bill Clinton i Washington, D.C. og ble invitert som gjesteartist for president Mikhail Gorbatsjovs Youth Peace Summit i Moskva. Callaway har opptrådt i en rekke TV-serier, inkludert The Today Show, Larry King Live, The Charlie Rose Show, The Oprah Winfrey Show, The Rosie O'Donnell Show og ABC News.
Callaway har skrevet over 250 sanger for fjernsyn, Broadway og off-Broadway. Hennes musikk og tekster har vært fremført og innspilt av Barbra Streisand, Liza Minnelli, Patti LuPone, Michael Feinstein, Blossom Dearie, Peter Nero, Karrin Allyson, Donna McKechnie, Harvey Fierstein, Lillias White, Amanda McBroom, søsteren Liz Callaway og Carole King. 
Callaway har spilt i det prisbelønte showet Sibling Rivalry med sin søster, Liz Callaway. Hun vant en Theatre World Award og ble nominert til Tony-prisen for beste kvinnelige birolle i en musikal for sitt arbeid i musikalen Swing!. Hun har i tillegg blitt tildelt 15 priser fra Manhattan Association of Cabarets & Clubs og to Backstage Bistro-priser.
Vikingbanken

Vikingbanken er en fiskebanke øst for Shetlandsøyene, utenfor Norskerenna.
Simusjir

Simusjir (russisk: Симушир, japansk: 新知島) er ei vulkansk øy i Kurilene i Russland.
En rekke vulkaner (opp til 1539 moh.) danner øya, som er 59 km lang og 12 km bred med et areal på 227,6 km². En kaldera på 7,5 km i diameter ligger nordøst på øya og delvis under vann. Midt på øya ligger Prevotoppen og i sørvest ligger Zavaritskij kaldera med tre kalderaer inni hverandre. 
Administrativt hører øya til Sakhalin oblast.

Historie

Den russiske sjøfareren Gerasim Izmailov var strandet på Simusjir tidlig i 1770-årene. Han var her et helt år og levde av musling, gress og røtter.
Ainufolket og aleutarer bosatte seg på Simusjir på 1800-tallet. 
Nordøst på øya ligger Broutonbukta som den sovjetiske marinen brukte som en hemmelig ubåtbase mellom 1987 og 1994. Restene av basen kan en tydelig se på satellittbildet. I dag er ikke øya bosatt og flere sovjetiske landsbyer, som Kraternyj er forlatt.
Seyrigia

Utbredelse

Slekten lever på Madagaskar.